***Проект на договор –***

***Обособена позиция 1***

**ДОГОВОР**

**№**………………**/**………………

Днес, ……………………2015 г. , в гр. Русе, между страните:

1. **ОБЩИНА РУСЕ,** със седалище и адрес на управление: пл. „Свобода” № 6, ЕИК по Булстат: 000530632, представлявано **от ПЛАМЕН СТОИЛОВ,** в качеството му на кмет на Община Русе, наричано за краткост в този договор **ВЪЗЛОЖИТЕЛ**, от една страна

**и**

1. **………………………………………………………………………………………,** със седалище и адрес на управление: ………………………………………………., представлявано от ……………………………………………………………………., в качеството му на ……………………………………, наричано за краткост в този договор **ИЗПЪЛНИТЕЛ**

на основание **чл. 101е от ЗОП,** във връзка с проведена поръчка, възлагана чрез публична покана с предмет**:** „Избор на изпълнител за извършване на проучвания и оценки и разработване на технически задания и технически спецификации в изпълнение на Програма „Interreg V-A Румъния-България 2014-2020 г.“, по пет обособени позиции:

* Обособена позиция 1 - „Избор на изпълнител за извършване на проучвания и оценки и разработване на технически задания и технически спецификации за разработване на проект „Добре развита транспортна система в Еврорегион Русе-Гюргево за по-добра свързаност с трансевропейската транспортна мрежа TEN-T“.
* Обособена позиция 2 - „Избор на изпълнител за извършване на проучвания и оценки и разработване на технически задания и технически спецификации за разработване на проект „Развитие на поречието на река Дунав за по-добра свързаност на Еврорегион Русе-Гюргево с Паневропейски транспортен коридор №7“
* Обособена позиция 3 - „Избор на изпълнител за извършване на проучвания и оценки и разработване на технически задания и технически спецификации за разработване на проект „Реконструкция и експониране на емблематични културни обекти с висок туристически потенциал в Еврорегион Русе – Гюргево“
* Обособена позиция 4 - „Избор на изпълнител за извършване на проучвания и оценки и разработване на технически задания и технически спецификации за разработване на проект „Валоризация на общото местно и европейско нематериално културно наследство чрез интерактивен музей“.
* Обособена позиция 5 - „Избор на изпълнител за извършване на проучвания и оценки и разработване на технически задания и технически спецификации за разработване на проект „Създаване на общ център и база данни за управление на риска и територията по река Дунав“**,**

се сключи настоящият договор и страните се споразумяха за следното:

1. **ПРЕДМЕТ НА ДОГОВОРА**

**Чл. 1 (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши срещу възнаграждение дейностите по Обособена позиция 1 - извършване на проучвания и оценки и разработване на технически задания и технически спецификации за разработване на проект „Добре развита транспортна система в Еврорегион Русе-Гюргево за по-добра свързаност с трансевропейската транспортна мрежа TEN-T**,** съгласно офертата и техническото предложение на **ИЗПЪЛНИТЕЛЯ,** представляващи неразделна част от настоящия договор. **ИЗПЪЛНИТЕЛЯТ** е длъжен да спазва всички приложими нормативни актове при изпълнение на договора.

1. **ЦЕНА НА ДОГОВОРА**

**Чл. 2. (1)** Стойността на договора, съгласно приетото от **ВЪЗЛОЖИТЕЛЯ** Ценово предложение на **ИЗПЪЛНИТЕЛЯ**, представляващо неразделна част от настоящия договор, възлиза на **……………………….. /словом:………………………./ без ДДС** и **……………………. /словом:……………………………………………. с ДДС.**

**(2)** Тази цена не подлежи на изменение.

**(3)** Плащанията по настоящия договор ще се извършват в български лева.

1. **НАЧИН НА ПЛАЩАНЕ**

**Чл. 3. (1)** Плащанията ще се извършват с платежно нареждане по следната сметка на **ИЗПЪЛНИТЕЛЯ**:

IBAN сметка ………………………………..

BIC код на банката …………………………

Банка: ………………………………………..

Град/клон/офис: …………………………….

**(2)** **ВЪЗЛОЖИТЕЛЯТ** извършва плащанията за изпълнените дейности от договора, съгласно приетото от него Ценово предложение на **ИЗПЪЛНИТЕЛЯ**, както следва:

* Авансово плащане в размер на 10 % от сумата по договора, дължимо в срок от 7 календарни дни след сключване на договора.
* Окончателно плащане в размер на 90% от стойността по договор до 20 /двадесет/ дни след одобрение на проекта за финансиране, сключване на Договор за безвъзмездна финансова помощ и представяне на фактура - оригинал от страна на Изпълнителя и приемането на окончателния доклад.

**(3)** ВЪЗЛОЖИТЕЛЯТ не заплаща суми за непълно и/или некачествено извършени от ИЗПЪЛНИТЕЛЯ работи преди отстраняване на всички недостатъци, установени с двустранен писмен протокол. Отстраняването на недостатъците е за сметка на ИЗПЪЛНИТЕЛЯ.

1. **СРОК НА ИЗПЪЛНЕНИЕ**

**Чл. 4 (1)** Срокът за изпълнение на предмета на договора е 10 календарни дни след възлагателно писмо от Възложителя до Изпълнителя.

**(2) ИЗПЪЛНИТЕЛЯТ** се задължава да извърши и предаде дейностите според предложената оферта и в рамките на договорения срок.

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 5** **(1) ВЪЗЛОЖИТЕЛЯТ** има право да получи резултатите от изпълнението на договора във вида и срока, уговорени в този договор и предвидени в техническата спецификация на поръчката.

**(2)** **ВЪЗЛОЖИТЕЛЯТ** има право да получи по всяко време информация и документация от **ИЗПЪЛНИТЕЛЯ** относно степента на изпълнение на дейностите, предмет на договора;

**(3)** **ВЪЗЛОЖИТЕЛЯТ** има право да изисква всякаква информация и документация от **ИЗПЪЛНИТЕЛЯ** свързана с предмета на настоящия договор.

**(4) ВЪЗЛОЖИТЕЛЯТ** се задължава да заплати на **ИЗПЪЛНИТЕЛЯ** стойността на извършената работа, съгласно условията на чл. 2 и чл. 3 от настоящия договор;

**(5) ВЪЗЛОЖИТЕЛЯТ** се задължава да осигури на **ИЗПЪЛНИТЕЛЯ** съдействието и информацията, необходими му за качественото изпълнение на работата;

1. **ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 6** **(1)** **ИЗПЪЛНИТЕЛЯТ** има правода получи уговореното възнаграждение при условията на договора;

**(2)** **ИЗПЪЛНИТЕЛЯТ** има право да получава от **ВЪЗЛОЖИТЕЛЯ** съдействие и информация при извършване на дейностите, предмет на този договор;

**(3)** **ИЗПЪЛНИТЕЛЯТ** има право да иска от **ВЪЗЛОЖИТЕЛЯ** приемането на работата при условията и сроковете на този договор.

**Чл. 7 (1)** **ИЗПЪЛНИТЕЛЯТ** се задължава да извърши възложените работи, предмет на настоящия договор с грижата на добър стопанин, при спазване на изискванията за икономичност, ефикасност, прозрачност и качество, в съответствие с най-добрите практики в съответната област и в съответствие с действащото българско законодателство, техническата спецификация и офертата, при условията и сроковете на този договор;

**(2)** Единствено **ИЗПЪЛНИТЕЛЯТ** е отговорен пред **ВЪЗЛОЖИТЕЛЯ** за изпълнението на договора

**(3) ИЗПЪЛНИТЕЛЯТ** се задължава да предприеме всички необходими мерки за избягване на конфликт на интереси, както и да уведоми незабавно **ВЪЗЛОЖИТЕЛЯ** относно обстоятелство, което предизвиква или може да предизвика подобен конфликт.

**(4)** **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** възможност да извършва контрол по изпълнението на възложената работа по всяко време;

**(5) ИЗПЪЛНИТЕЛЯТ** се задължава да не разгласява по какъвто и да е начин информацията, предоставена му от **ВЪЗЛОЖИТЕЛЯ** или станала му известна във връзка или по повод извършването на работата, предмет на този договор;

**(6)** **ИЗПЪЛНИТЕЛЯТ** се задължава да информира **ВЪЗЛОЖИТЕЛЯ** за всички пречки, възникващи в хода на изпълнението на поръчаната работа, като може да иска от **ВЪЗЛОЖИТЕЛЯ** указания за отстраняването им;

**(7)** **ИЗПЪЛНИТЕЛЯТ** се задължава да информира своевременно **ВЪЗЛОЖИТЕЛЯ** за настъпването на обстоятелства, които могат да бъдат определени като непредвидени обстоятелства и възпрепятстват точното изпълнение на договора;

**(8) ИЗПЪЛНИТЕЛЯТ** се задължава да сключи договор за подизпълнение, ако е обявил в офертата си ползването на подизпълнители, както и да предоставя на ВЪЗЛОЖИТЕЛЯ информация за плащанията по договорите за подизпълнение.

1. **ОТГОВОРНОСТИ И НЕУСТОЙКИ**

**Чл. 8 (1)** При забавено изпълнение на задълженията по договора, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,1% (нула цяло и един процента) от стойността на забавата, за всеки просрочен ден, но не повече от 20% (двадесет процента) от общата стойност на договора.

**(2)** Сметка на **ВЪЗЛОЖИТЕЛЯ** за възстановяване на суми и неустойки

IBAN сметка: ……………………………………………

BIC код на банката: …………………………………

Банка: ТБ Инвестбанк АД

Град/клон/офис: …………………………………………

**Чл. 9 (1)** В случаите на разваляне на договора по чл. 12, т. 3, ИЗПЪЛНИТЕЛЯТ дължи връщане на изплатения аванс и дължи неустойка в размер на 20% от стойността на договора.

**(2)** При пълно неизпълнение на договорните задължения ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 20% от стойността на договора.

**Чл. 10** Неустойката не лишава изправната страна от правото да търси обезщетение за вреди по общия ред.

1. **УСЛОВИЯ ЗА ПРЕКРАТЯВАНЕ НА ДОГОВОРА**

**Чл. 11** Настоящият договор може да бъде прекратен:

**(1)** с изпълнение на задачите, предвидени в чл. 1;

**(2)** по взаимно писмено съгласие на страните, изразено писмено;

**(3)** едностранно от ВЪЗЛОЖИТЕЛЯ, при забава изпълнението задълженията на ИЗПЪЛНИТЕЛЯ, съгласно уговореното, с повече от десет календарни дни или при некачествено или лошо изпълнение, по реда на чл. 87 от ЗЗД.

1. **НЕПРЕДВИДЕНИ ОБСТОЯТЕЛСТВА**

**Чл. 12** **(1)** Страните не отговарят една спрямо друга за неизпълнение или неточно изпълнение на свое задължение в резултат на настъпили събития, които могат да бъдат определени като непредвидени обстоятелства, в това число и за причинените от това неизпълнение вреди.

**(2)** Предходната алинея не се прилага за права или задължения на страните, които е трябвало да възникнат или да бъдат изпълнени преди настъпване на непредвидените обстоятелства.

**(3)** „Непредвидени обстоятелства“ по смисъла на договора са обстоятелствата по §1, т.14б от Допълнителните разпоредби на ЗОП.

1. **СЪОБЩЕНИЯ**

**Чл. 13 (1)** Всички съобщения, свързани с изпълнението на настоящия договор са валидни, ако са направени в писмена форма и са подписани от упълномощените лица.

**(2)** Валидни адреси и данни на страните са:

За Възложителя: гр. Русе, 7000, пл. Свобода 6, e-mail: [mayor@ruse-bg.eu](mailto:mayor@ruse-bg.eu), тел.: 082/826 100, 082/881 802, факс: 082/834 413

За Изпълнителя: ……………………………………………………………………………

**(3)** При промяна на горните данни съответната страна е длъжна да уведоми другата в тридневен /3/ срок от промяната.

1. **ОБЩИ РАЗПОРЕДБИ**

**Чл. 14** Споровете по тълкуването и изпълнението на настоящия договор ще се решават доброволно между страните, а при непостигане на съгласие – по съдебен ред.

**Чл. 15** Изменения и допълнения на този договор не могат да се правят, освен в случаите на чл. 43, ал. 2 от Закона за обществените поръчки.

**Чл. 16** За неуредените в настоящия договор въпроси се прилагат разпоредбите на действащото българско законодателство.

Настоящият договор се състави и подписа в три еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ.

Неразделна част от настоящия договор са:

1. Оферта на ИЗПЪЛНИТЕЛЯ;

2. Техническо предложение на ИЗПЪЛНИТЕЛЯ;

3. Ценово предложение на ИЗПЪЛНИТЕЛЯ;

4. Техническа спецификация.

**ВЪЗЛОЖИТЕЛ: ИЗПЪЛНИТЕЛ:**